Uncorporating. « Daev Finn Studio
Indie Artist, Indie Gamer, Personal, Video Game Making
« UDK Static Shadows on Terrain
UDK Strategies in Rendering Shadows » Tuis	In gesprekTaalnuusSporttaal
Sport in Suid-Afrika verbeeld die karakter van sy mense en hul beste en slegste eienskappe. Dis ’n gedeelde taal wat almal verstaan. Vertel vir ons meer oor jou liefde vir sport, die sporthelde wat ’n verskil in jou lewe gemaak het en steeds maak. Ons hoor ook graag wat op sportgebied in jou kontrei gebeur. Stuur vir ons nuus, foto’s en staaltjies wat ’n mens van die rusbank af sal kry ... kortom, enige iets wat met sport te make het en veral hoe jy van die kantlyn af saamgesels. Klik hier en kom gesels saam.
Talle koppies koffie het al agter 'n oop koerant koud geword terwyl "kenners'' heftig raak oor 'n uitslag van 'n boksgeveg of 'n rugby- of sokkerwedstryd. Dis dan ook die manne wat die skeidsregter se beslissings in die veiligheid van 'n sitkamer in twyfel trek en wanneer hulle klaar is nie kan wag tot die aand- of oggendkoerant kom sodat hulle kan sien wie reg was nie en dit in Afrikaans!
Danksy vindingryke oplossings vir Nederlandse en Engelse terme gesels Afrikaans nou lekker saam. Dit was nie so eenvoudig nie, want om inslag te vind, moet so 'n vertaling nie meer lettergrepe as die oorspronklike woord hê nie, dieselfde ritme hê en boonop beskrywend wees.
Aan hierdie eise getoets, is die term "duiker" voorgestel en uiteindelik aanvaar vir die Engelse krieketterm "yorker" - eintlik beter as die oorspronklike omdat dit ook beskrywend is: 'n bal wat net onder die kolf induik.
Gelukkig vir ons was daar ook 'n man soos wyle prof Jan Smith, wat te staan gekom het voor die Engelse sportterme waarvoor hy sinonieme moes soek. Nederlandse bronne was van nul en gener waarde! Wat maak 'n mens met 'n ding soos byvoorbeeld "goal", "dropgoal'', "dropkick'', "penalty kick'', "try'' en "dummy''? Veral "dropkick'' en "dummy'' het gelol. Dit was glad nie so maklik nie, want dit is te betwyfel of prof Smith ooit tevore 'n rugbybal gesien of iets van die edele rugbyspel geweet het of wou weet! Die sportmense het "konsultasies'' met prof Smith gehou, maar die professor kon met niks vorendag kom wat inslag kon vind nie. Eers nadat hulle die geheimenisse van "'n drop'' met groot geduld aan die gevierde professor verduidelik het, was sy geïnspireerde reaksie: "Skepskop!''. Met "dummy'' was dit net so maklik: "Pypkan, natuurlik!'' het hy uitgeroep.
Met die ander rugbyterme het dit dikwels net so gegaan. "Drie'' vir "try'' klink nou opvallend eenvoudig, maar dit het die fyn filologiese aanvoeling van 'n Jan Smith gekos om dit so te "ontdek''.
"Paas daai bôl vir my, paas daai bôl vir my!”
Eers het 'n speler skitterend deur 'n gaping geglip. Nou "neem" hy die halwe gaping. In die ou dae is die opponente met aftrappe, swenke en dartellopies geklop. Nou het die aanvaller volgens sy span se aanvalslyne die verdedigers se verdegingslyne geklop. Lank terug het 'n stut nog sy pad oor die teenstanders se doellyn gestoomroller, dikwels in 'n stofwolk; nou het 'n span weens volgehoue druk die opponente se doellyn oorgesteek, en word die drie toegeken nadat die TV-skeidsregter die spulletjie 'n kwartier lank bestudeer het. Met g’n stof wat eers moes gaan lê nie. In die ou dae het die spanne wat opwindende rugby opgedis het, aanvalle met vingerpuntbewegings geloods. Nou hardloop die baldraer in die naaste opponent vas, en plaas die bal sodat sy spanmaats die opponente kan insuig om die verdedigingspatroon uit te dun.
Ons lys is dun. Kom praat saam en deel Afrikaanse woorde waarin jy jou sport beskryf. Klik hier … Woord: Rugby
opponent mislei deur te maak of jy bal aangee
skoen waarmee baie of goed geskop word
om teenstander gevaarlik grond toe te bring
voëltjie een hou onder baansyfer
twee houe onder baansyfer
drie houe onder baansyfer
met een hou jou bal in die gaatjie slaan
gemerkte area waarvandaan eerste hou van die gaatjie gespeel word
driekuns wanneer 'n bouler drie paaltjies na mekaar plattrek
gestonk kolwer word gestonk wanneer die paaltjiewagter hom nadat die bal geboul is buite sy kolfkampie betrap en blitsig die dwarsbalkies bo-op die paaltjies afstamp
bypen die pen naaste aan die kolwer se sitvlak
wydloper die bal is buite die kolwer se bereik
foutbal wanneer die bouler oor die streep in die kolfkampie trap as hy boul
waailopie bylopie - omrede die skeidsregter met die waai van sy hand die tellinghouers op sodanige lopie wys
vlinderslag borsslag waar albei arms gelyktydig bokant die water vorentoe gebring word
kruipslag arms word beurtelings bo die water gelig en vorentoe getrek
dribbel 'n speler hardloop met die bal naby die voete/stok.
Of jy nou van 'n handbal, 'n kopskoot of 'n driekuns praat, sokkertaal is dikwels deurspek met interessante en selfs verwarrende terme wat waarskynlik net die spelers kan verstaan. Om die taal van Suid-Afrikaanse sokker te bevorder, het die Universiteit Stellenbosch (US), in samewerking met 'n aantal afrigters en navorsers, 'n nuwe sokkerwoordelys-boekie aan die vooraand van die 2010 FIFA Wêreldbeker bekendgestel. Lees meer oor die Drietalige sokkerwoordelys ...
Suid-Afrika is die eerste Afrika-land wat die Wêreldbeker-sokkertoernooi aangebied het; slegs die tweede land in die wêreld wat die krieket, rugby en sokker Wêreldbeker-toernooie aangebied het. Sedert die 1940's, het Suid-Afrikaanse gholfspelers meer “majors” (hooftoernooie) as enige ander nasie, behalwe die Verenigde State, gewen.
Lees jou sport in Afrikaans: Netwerk24
Maroela Media Nuuskantoor - krieket
Nuuskantoor - rugby
Nuuskantoor - sportkommentaar
Koerant - nuusnetwerk